กทม. จัดกิจกรรม “กทม.ร่วมใจลดฝุ่นละออง pm2.5 “ พร้อมรณรงค์ติดสติ๊กเกอร์“ร่วมใจไม่ขับ....ช่วยดับเครื่อง” รถยนต์ของทุกหน่วยงานในสังกัดกรุงเทพมหานคร
นางศิลปสวย ระวีแสงสูรย์ ปลัดรุงเทพมหานคร เปิดเผยว่า กรุงเทพมหานครได้จัดกิจกรรม “กทม. ร่วมใจลดฝุ่นละอองpm 2.5” เพื่อรณรงค์เรื่องมลพิษทางอากาศ ซึ่งเป็นทราบกันดีว่าในปัจจุบันสภาพอากาศในกรุงเทพมหานครได้รับผลกระทบจากฝุ่นละอองขนาดเล็ก pm2.5 โดยมีสาเหตุจากการสันดาบของเครื่องยนต์ชนิดดีเซล การเผาไหม้ในที่โล่ง และการการก่อสร้างต่างๆ ซึ่งกรุงเทพมหานครได้เน้นย้ำให้หน่วยงานในสังกัดของกรุงเทพมหานคร ดำเนินการป้องกันและแก้ไขปัญหามลพิษทางอากาศ โดยเฉพาะจากยานพาหนะ ซึ่งกรุงเทพมหานครมีรถยนตร์ที่ใช้งานราชการประมาณ 10,000 คัน ซึ่งได้สั่งการให้ทุกหน่วยงาน ตรวจสอบควันดำของรถยนต์อย่างเข้มงวด หากตรวจพบควันดำก็ให้ดำเนินการแก้ไขทันที ซึ่งในปัจจุบันพบว่ามากกว่าร้อยละ 90 ของรถยนต์มีค่าผ่านเกณฑ์มาตรฐาน แต่อย่างไรก็ตามกรุงเทพมหานครจะดำเนินการบำรุงรักษารถยนต์ให้มีความสมบูรณ์และมีสภาพพร้อมใช้งานทุกคัน         ทั้งนี้ปลัดกรุงเทพมหานคร กล่าวเพิ่มเติมว่า กรุงเทพมหานครได้ดำเนินการรณรงค์ให้รถในหน่วยงานทุกคัน ไม่ขับต้องดับเครื่อง โดยการติดสติ๊กเกอร์รถยนต์ทุกคันของหน่วยงานในสังกัดกรุงเทพมหานคร ภายใต้แนวคิด “ร่วมใจไม่ขับ....ช่วยดับเครื่อง” พร้อมกับขอความร่วมมือประชาชน ให้หมั่นตรวจสอบดูแลรักษารถยนต์ให้อยู่ในสภาพพร้อมใช้งาน หรือลดการใช้รถยนต์ส่วนบุคคลเปลี่ยนมาใช้ระบบขนส่งสาธารณะเพื่อลดปริมาณรถยนต์ในท้องถนนและลดการใช้น้ำมัน ซึ่งเป็นการลดปัญหามลพิษทางอากาศจากยานพาหนะ